Projekts

**LATVIJAS REPUBLIKAS MINISTRU KABINETS**

2018. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2014. gada 2. septembra**

**noteikumos Nr.530 “Dzelzceļa būvnoteikumi”**

Izdoti saskaņā ar

Būvniecības likuma

5. panta pirmās daļas 2. punktu

 un otrās daļas 3.punktu un

 Dzelzceļa likuma 22.pantu

Izdarīt Ministru kabineta 2014. gada 2. septembra noteikumos Nr.530 “Dzelzceļa būvnoteikumi” (Latvijas Vēstnesis, 2014, 193. nr.) šādus grozījumus:

1. Aizstāt noteikumu tekstā vārdu “pasūtītājs” (attiecīgā locījumā) ar vārdiem “būvniecības ierosinātājs” (attiecīgā locījumā).

2. Izteikt 5. punktu šādā redakcijā:

“5. Būvniecības ierosinātājs iesniedz Valsts dzelzceļa tehniskajā inspekcijā šādus dokumentus:

5.1. būvniecības iesniegumu ([1. pielikums](https://likumi.lv/doc.php?id=269165" \l "piel1" \t "_blank)) un būvprojektu minimālā sastāvā otrajai vai trešajai inženierbūvju grupai;

5.2. paskaidrojuma raksta I daļu (2. pielikums) pirmajai inženierbūvju grupai;

5.3. zemes gabala īpašuma, valdījuma vai lietojuma tiesības apliecinošus dokumentus vai dokumentus, kas apliecina, ka būvniecības iecere ir saskaņota ar zemes īpašnieku vai, ja tāda nav, – ar tiesisko valdītāju un dzelzceļa infrastruktūras objekta īpašnieku vai, ja tāda nav, – ar tiesisko valdītāju, ja būvniecība paredzēta esošā dzelzceļa infrastruktūras objektā, izņemot otrās un trešās inženierbūvju grupas publiskās lietošanas dzelzceļa infrastruktūras objektu būvniecību;

5.4. būvniecības sākotnējo izvērtējumu vai ietekmes uz vidi novērtējumu, ja to nosaka normatīvie akti.”.

3. Svītrot 9. un 10. punktā vārdus “būvniecības ieceres”.

4. Aizstāt 13. punkta ievaddaļā vārdu “minētā dzelzceļa infrastruktūras objekta būvniecības ieceres iesnieguma” ar vārdiem “minēto dokumentu”.

5. Svītrot 13.1. apakšpunktā skaitli un vārdu “(3. pielikums)”.

6. Svītrot 13.2. apakšpunktā vārdus “būvniecības ieceres”.

7. Papildināt noteikumus ar 13.1 punktu šādā redakcijā:

“13.1 Valsts dzelzceļa tehniskā inspekcija būvatļaujā ietver būvniecības ierosinātāja būvniecības iesnieguma 1.1.1., 1.1.2., 1.2., 1.3., 1.4., 2.1., 2.2., 2.3., 2.4., 2.6., 2.7.1. apakšpunktā, 3. un 5. punktā norādīto informāciju par būvniecības ieceri, kā arī būvatļaujas nosacījumus un to izpildes termiņus.”.

8. Svītrot 26., 27. un 28. punktu.

9. Svītrot 31. punkta ievaddaļā skaitli un vārdu “(6. pielikums)”.

10. Aizstāt 31.1. apakšpunktā vārdus “būvprojekta oriģinālu (vienu eksemplāru)” ar vārdu “būvprojektu (vienā eksemplārā, bet [Būvniecības likuma](https://likumi.lv/ta/id/258572-buvniecibas-likums%22%20%5Ct%20%22_blank) 6.1 panta pirmās daļas 1. punktā minētajos gadījumos – divos eksemplāros).”.

11. Papildināt 33. punktā aiz vārda “inspekcijā” ar vārdiem “izņemot, ja attiecīgā informācija un dati pieejami būvniecības informācijas sistēmā.”.

12. Svītrot 37. punktā skaitli un vārdu “(7. pielikums)”.

13. Papildināt noteikumus ar 38.1 un 40.1 punktu šādā redakcijā:

“38.1 Paskaidrojuma rakstā iekļauj būvdarbu uzsākšanas nosacījumus, ietverot prasību par informācijas sniegšanu par būvdarbu veicēju.

40.1 Pēc nepieciešamās informācijas un dokumentu saņemšanas Valsts dzelzceļa tehniskajā inspekcijā izdara atzīmi paskaidrojuma rakstā par tajā ietverto būvdarbu uzsākšanas nosacījumu izpildi vai pieņem lēmumu par atteikšanos akceptēt būvniecības ieceri.”.

14. Izteikt 41. punktu šādā redakcijā:

“41. Lai saņemtu atzīmi būvatļaujā par visu tajā ietverto būvdarbu uzsākšanas nosacījumu izpildi visam dzelzceļa infrastruktūras būvobjektam vai atsevišķai tā kārtai, būvniecības ierosinātājs Valsts dzelzceļa tehniskajā inspekcijā iesniedz (izņemot, ja attiecīgā informācija un dati pieejami būvniecības informācijas sistēmā):

41.1. zemes gabala īpašuma, valdījuma vai lietojuma tiesības un apbūves tiesības apliecinošos dokumentus, ja šādas tiesības ir mainījušās pēc atzīmes izdarīšanas būvatļaujā par projektēšanas nosacījumu izpildi;

41.2. informāciju par atbildīgo būvdarbu vadītāju un būvuzraugu (vārds, uzvārds, sertifikāta numurs, būvdarbu veicēja nosaukums un būvkomersantu reģistra numurs, būvdarbu līguma, būvuzraudzības un autoruzraudzības līguma datums un numurs, līguma darbības termiņš (datums no – līdz) un līguma summa (*euro*));

41.3. būvuzraudzības plānu (ja tiek veikta būvuzraudzība);

41.4. būvdarbu žurnālu;

41.5. apdrošinātāja izsniegtas būvdarbu veicēja civiltiesiskās atbildības apdrošināšanas un atbildīgo būvspeciālistu profesionālās civiltiesiskās atbildības apdrošināšanas polises (kopijas);

41.6. dokumentus par darba aizsardzības koordinatora norīkošanu, ja to paredz darba aizsardzības normatīvie akti;

41.7. dokumentus par būvdarbu uzraudzības nodrošināšanu atbilstoši normatīvajiem aktiem par Eiropas dzelzceļa sistēmu savstarpēju izmantojamību.”.

15. Izteikt 53. punktu šādā redakcijā:

“53. Katrā dzelzceļa infrastruktūras būvobjektā atbilstoši vispārīgajos būvnoteikumos paredzētajai kārtībai ir aizpildāms būvdarbu žurnāls.”.

16. Aizstāt 54. punktā vārdus “atzīmi būvniecības ieceres paskaidrojuma rakstā” ar vārdiem “atzīmi paskaidrojuma rakstā”.

17. Papildināt noteikumus ar 57.1 un 57.2 punktu šādā redakcijā:

“57.1 Nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktu paraksta būvniecības ierosinātājs vai būvuzraugs (ja veikta būvuzraudzība), atbildīgais būvdarbu vadītājs un autoruzraugs (ja to paredz autoruzraudzības līgums).

57.2 Atbilstoši veiktajiem būvdarbiem nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktam pievieno šādus dokumentus:

57.21. segto darbu un nozīmīgo konstrukciju pieņemšanas aktam –būvizstrādājumu atbilstību apliecinošu dokumentāciju, tehnisko pasi, instrukciju vai cita veida kvalitāti apliecinošus dokumentus;

57.22. ugunsdrošībai nozīmīgas inženiertehniskās sistēmas pieņemšanas aktam – sistēmas iekārtu, ierīču tehniskās pases vai būvizstrādājumu atbilstību apliecinošu dokumentāciju, sistēmas ekspluatācijas dokumentāciju (instrukciju) vai citu tehnisko dokumentāciju, kas raksturo sistēmu un tās darbības parametrus.”.

18. Aizstāt 60.punktā vārdus “Valsts kultūras pieminekļu aizsardzības inspekcijas” ar vārdiem “Nacionālā kultūras mantojuma pārvaldes”.

19. Svītrot 63. un 66. punktā vārdu “rakstiski”.

20. Aizstāt 67. punkta ievaddaļā vārdu “oriģinālus” ar vārdiem “izņemot, ja attiecīgā informācija un dati pieejami būvniecības informācijas sistēmā”.

21. Aizstāt 67.1. apakšpunktā vārdus “dzelzceļa infrastruktūras būvobjekta gatavību ekspluatācijai” ar vārdiem “inženierbūves gatavību ekspluatācijai vai inženierbūves nojaukšanu”.

22. Svītrot 67.8. apakšpunktu.

23. Papildināt noteikumus ar 67.1 punktu šādā redakcijā:

“67.1 Apliecinājumu par inženierbūves gatavību ekspluatācijai vai inženierbūves nojaukšanu paraksta būvniecības ierosinātājs, būvdarbu veicējs, atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja veikta autoruzraudzība).”.

24. Svītrot 68. punkta trešo teikumu.

25. Izteikt 75. punktu šādā redakcijā:

“75. Valsts dzelzceļa tehniskā inspekcija vai birojs izdod aktu par dzelzceļa infrastruktūras būvobjekta pieņemšanu pastāvīgā ekspluatācijā (turpmāk – akts), kurā ietver būvniecības ierosinātāja apliecinājumā par inženierbūves gatavību ekspluatācijai vai inženierbūves nojaukšanu 1.1.1., 1.1.2., 1.2., 1.3. apakšpunktā, 3. un 5. punktā norādīto informāciju, kā arī norāda ziņas par objektu (adrese, kadastra apzīmējums, būves grupa, lietošanas veids, būvi raksturojošie lielumi un būvizstrādājumi), būvdarbu garantijas termiņu, atlikto būvdarbu apjomus un to izpildes termiņus un pievienotos dokumentus, izņemot, ja attiecīgā informācija un dati pieejami būvniecības informācijas sistēmā.”.

26. Papildināt noteikumus ar 75.1 punktu šādā redakcijā:

“75.1 Ja dzelzceļa infrastruktūras objekts ir nojaukts, Valsts dzelzceļa tehniskā inspekcija vai birojs izdod izziņu par inženierbūves neesību, kurā ietver būvniecības ierosinātāja apliecinājumā par inženierbūves gatavību ekspluatācijai vai inženierbūves nojaukšanu 1.1.1., 1.1.2., 1.2., 1.3. apakšpunktā norādīto informāciju, kā arī norāda ziņas par nojaukto objektu, atlikto būvdarbu apjomus un to izpildes termiņus.”.

27. Svītrot 76. punktu.

28. Aizstāt 77. punktā vārdus “sastāda un izsniedz” ar vārdu “izdod”.

29. Aizstāt 79.punktā vārdu “parakstīšanas” ar vārdu “izdošanas”.

30. Izteikt 80. un 81. punktu šādā redakcijā:

“80. Lai pieņemtu ekspluatācijā dzelzceļa infrastruktūras būvobjektu, kura būvdarbi veikti, pamatojoties uz paskaidrojuma rakstu, būvniecības ierosinātājs Valsts dzelzceļa tehniskajā inspekcijā iesniedz aizpildītu paskaidrojuma raksta II daļu.

81. Septiņu dienu laikā pēc šo noteikumu [80. punktā](https://likumi.lv/doc.php?id=269165" \l "p80" \t "_blank) minētā dokumenta saņemšanas Valsts dzelzceļa tehniskā inspekcija apseko dzelzceļa infrastruktūras būvobjektu dabā un izdara atzīmi paskaidrojuma rakstā vai pieņem lēmumu par atteikumu pieņemt dzelzceļa infrastruktūras būvobjektu ekspluatācijā. Minētajā lēmumā norāda konstatētās atkāpes no paskaidrojuma raksta nosacījumiem vai būvniecību reglamentējošajiem normatīvajiem aktiem un termiņu atkāpju novēršanai.”.

31. Papildināt noteikumus ar 81.1 punktu šādā redakcijā:

“81.1 Pēc šo noteikumu 81. punktā minētajā lēmumā norādīto atkāpju novēršanas būvniecības ierosinātājs atkārtoti vēršas Valsts dzelzceļa tehniskā inspekcijā. Ja būvniecības ierosinātājs ir novērsis lēmumā norādītās atkāpes, Valsts dzelzceļa tehniskā inspekcija par to izdara atzīmi paskaidrojuma rakstā.”.

32. Izteikt 1. un 2. pielikumu šādā redakcijā:

“1. pielikums

Ministru kabineta

2014. gada 2. septembra

noteikumiem Nr.530

**Būvniecības iesniegums**

Būvniecības iesniegumā norāda šādas ziņas:

1. Vispārīgās ziņas:

1.1. Būvniecības ierosinātājs:

1.1.1. fiziskās personas vārds, uzvārds vai juridiskās personas nosaukums;

1.1.2. fiziskās personas personas kods vai juridiskās personas reģistrācijas numurs;

1.1.3. fiziskās personas dzīvesvieta vai juridiskās personas juridiskā adrese;

1.1.4. kontaktinformācija – tālruņa numurs, elektroniskā pasta adrese;

1.2. Nekustamā īpašuma kadastra numurs;

1.3. Būvniecības ieceres nosaukums;

1.4. Zemes vienības (-u) kadastra apzīmējums;

1.5. Meža kvartāla numurs, meža nogabala numurs un atmežojamā platība sadalījumā pa meža nogabaliem;

1.6. Īpaši aizsargājamās dabas teritorijas nosaukums un funkcionālā zona.

2. Ziņas par objektu:

2.1. Būvniecības veids (jauna būvniecība, novietošana, atjaunošana, pārbūve vai nojaukšana);

2.2. Inženierbūves nosaukums un adrese vai, ja tādas nav, atrašanās vieta;

2.3. Inženierbūves kadastra apzīmējums;

2.4. Inženierbūves grupa (atbilstoši vispārīgajiem būvnoteikumiem);

2.5. Inženierbūves pašreizējais lietošanas veids (atbilstoši būvju klasifikācijai);

2.6. Inženierbūves paredzētais lietošanas veids (atbilstoši būvju klasifikācijai);

2.7. Papildinformācija:

2.7.1. inženierbūves tehniskie parametri;

2.7.2. būvdarbu veikšanas paņēmieni un tehnoloģijas;

2.7.3. izmantotie būvizstrādājumi;

2.7.4. vides un darba aizsardzības pasākumi;

2.7.5. inženierbūves nojaukšanas metode;

2.7.6. būvdarbu laikā radīto būvniecības atkritumu apsaimniekošana;

2.7.7. būvdarbu laikā radīto būvniecības atkritumu apjoms;

2.7.8. būvdarbu laikā radīto būvniecības atkritumu pārstrādes vai apglabāšanas vieta;

2.7.9. teritorijas sakārtošanas veids.

3. Būvniecības finansējuma avots.

4. Pilnvarotā persona:

4.1. fiziskās personas vārds, uzvārds vai juridiskās personas nosaukums;

4.2. fiziskās personas personas kods vai juridiskās personas reģistrācijas numurs;

4.3. fiziskās personas dzīvesvieta vai juridiskās personas juridiskā adrese;

4.4. kontaktinformācija – tālruņa numurs, elektroniskā pasta adrese;

4.5. juridiskas personas norādītās kontaktpersonas vārds, uzvārds, tālruņa numurs, elektroniskā pasta adrese.

5. Būvprojekta izstrādātājs:

5.1. juridiskās personas nosaukums, būvspeciālista (-u) vārds, uzvārds vai būvkomersanta nosaukums;

5.2. juridiskās personas reģistrācijas numurs, būvspeciālista (-u) sertifikāta numurs vai būvkomersanta reģistrācijas numurs un būvkomersanta reģistra numurs būvkomersantu reģistrā;

5.3. juridiskās personas vai būvkomersanta juridiskā adrese un tālruņa numurs.

6. Būvprojekta izstrādātāja sniegtās ziņas par plānoto būvprojekta sastāvu, to nepieciešamo daļu, sadaļu izstrādi.

7. Ziņas par konkrētas Eiropas Savienības dalībvalsts normatīvā regulējuma piemērošanu, ja paredzēta būvprojekta izstrāde, piemērojot Eiropas Savienības dalībvalstu nacionālo standartu un būvnormatīvu tehniskās prasības.

8. Pievienojamie dokumenti, ja tādi ir nepieciešami:

8.1. dokumenta veids;

8.2. dokumenta nosaukums.

Piezīmes.

1. Būvniecības iesniegumā ietver ziņas tādā apjomā, kādas nepieciešamas atbilstoši plānotajai būvniecības iecerei un būvniecības veidam.

2. Būvniecības iesnieguma 1.5. apakšpunktā minētās ziņas norāda, ja inženierbūves būvniecība paredzēta meža zemē, kura par tādu norādīta Nekustamā īpašuma valsts kadastra informācijas sistēmā.

3. Būvniecības iesnieguma 1.6. apakšpunktā minētās ziņas norāda, ja būvniecība paredzēta īpaši aizsargājamā dabas teritorijā.

4. Būvniecības iesnieguma 2.3. apakšpunktā minēto kadastra apzīmējumu norāda esošai inženierbūvei, izņemot, ja tāds nav piešķirts vai objekts neatbilst būvju klasifikācijai.

5. Būvniecības iesnieguma 2.6. apakšpunktā norādīto inženierbūves paredzēto lietošanas veidu norāda, ja inženierbūvei tāds ir nosakāms.

6. Ja inženierbūve ir nojaukta, būvniecības iesnieguma 2.6., 2.7.1, 2.7.2. un 2.7.3. apakšpunktā minētās ziņas par inženierbūvi nenorāda.

7. Būvniecības iesnieguma 2.7.6., 2.7.7. un 2.7.8. apakšpunktā minētas ziņas nenorāda, ja būvdarbu laikā netiks radīti būvniecības atkritumi.

8. Būvniecības iesnieguma 3. punktā norādāms, vai būvniecības iecere tiks realizēta par privātiem līdzekļiem, publisko tiesību juridiskās personas līdzekļiem, Eiropas Savienības politiku instrumentu līdzekļiem vai citiem ārvalstu finanšu palīdzības līdzekļiem.

9. Ja vienlaikus ar inženierbūves būvniecību vai nojaukšanu īsteno citas būves būvniecību vai nojaukšanu, būvniecības iesniegumu papildina ar informāciju par attiecīgo citu būvējamo vai nojaucamo būvi un dokumentiem atbilstoši citiem speciālajiem būvnoteikumiem.

2. pielikums

Ministru kabineta

2014. gada 2. septembra

noteikumiem Nr.530

**Paskaidrojuma raksts**

**I. Ziņas par būvniecības ieceri**

1. Vispārīgās ziņas:

1.1. Būvniecības ierosinātājs:

1.1.1. fiziskās personas vārds, uzvārds vai juridiskās personas nosaukums;

1.1.2. fiziskās personas personas kods vai juridiskās personas reģistrācijas numurs;

1.1.3. fiziskās personas dzīvesvieta vai juridiskās personas juridiskā adrese;

1.1.4. kontaktinformācija – tālruņa numurs, elektroniskā pasta adrese;

1.2. Nekustamā īpašuma kadastra numurs;

1.3. Būvniecības ieceres nosaukums;

1.4. Zemes vienības (-u) kadastra apzīmējums;

1.5. Meža kvartāla numurs, meža nogabala numurs un atmežojamā platība sadalījumā pa meža nogabaliem;

1.6. Īpaši aizsargājamās dabas teritorijas nosaukums un funkcionālā zona.

2. Ziņas par objektu:

2.1. Būvniecības veids (jauna būvniecība, novietošana, pārbūve, atjaunošana vai nojaukšana);

2.2. Inženierbūves nosaukums un adrese vai, ja tādas nav, atrašanās vieta;

2.3. Inženierbūves kadastra apzīmējums;

2.4. Inženierbūves grupa (atbilstoši vispārīgajiem būvnoteikumiem);

2.5. Inženierbūves lietošanas veids (atbilstoši būvju klasifikācijai);

2.6. Inženierbūves paredzētais lietošanas veids (atbilstoši būvju klasifikācijai);

2.7. Papildinformācija:

2.7.1. inženierbūves tehniskie parametri;

2.7.2. būvdarbu veikšanas paņēmieni un tehnoloģijas;

2.7.3. izmantotie būvizstrādājumi;

2.7.4. vides un darba aizsardzības pasākumi;

2.7.5. inženierbūves nojaukšanas metode;

2.7.6. būvdarbu laikā radīto būvniecības atkritumu apsaimniekošana;

2.7.7. būvdarbu laikā radīto būvniecības atkritumu apjoms;

2.7.8. būvdarbu laikā radīto būvniecības atkritumu pārstrādes vai apglabāšanas vieta;

2.7.9. teritorijas sakārtošanas veids.

3. Būvniecības finansējuma avots.

4. Pilnvarotā persona:

4.1. fiziskās personas vārds, uzvārds vai juridiskās personas nosaukums;

4.2. fiziskās personas personas kods vai juridiskās personas reģistrācijas numurs;

4.3. fiziskās personas dzīvesvieta vai juridiskās personas juridiskā adrese;

4.4. kontaktinformācija – tālruņa numurs, elektroniskā pasta adrese;

4.5. juridiskas personas norādītās kontaktpersonas vārds, uzvārds, tālruņa numurs, elektroniskā pasta adrese.

5. Būvniecības ieceres izstrādātājs:

5.1. juridiskās personas nosaukums, būvspeciālista (-u) vārds, uzvārds vai būvkomersanta nosaukums;

5.2. juridiskās personas reģistrācijas numurs, būvspeciālista (-u) sertifikāta numurs vai būvkomersanta reģistrācijas numurs un būvkomersanta reģistra numurs būvkomersantu reģistrā;

5.3. juridiskās personas vai būvkomersanta juridiskā adrese un tālruņa numurs.

6. Papildus piesaistītā (-o) būvspeciālista (-u) vārds, uzvārds, sertifikāta numurs.

7. Pievienojamie dokumenti, ja tādi ir nepieciešami:

7.1. dokumenta veids;

7.2. dokumenta nosaukums.

**II. Ziņas par būvdarbu pabeigšanu**

1. Vispārīgās ziņas:

1.1. Būvniecības ierosinātājs:

1.1.1. fiziskās personas vārds, uzvārds vai juridiskās personas nosaukums;

1.1.2. fiziskās personas personas kods vai juridiskās personas reģistrācijas numurs;

1.1.3. fiziskās personas dzīvesvieta vai juridiskās personas juridiskā adrese;

1.1.4. kontaktinformācija – tālruņa numurs, elektroniskā pasta adrese;

1.2. Būvniecības lietas numurs.

2. Būvdarbu laikā radīto būvniecības atkritumu apsaimniekotāja nosaukums.

3. Būvdarbu garantijas termiņš.

4. Pievienojamie dokumenti, ja tādi ir nepieciešami:

4.1. dokumenta veids;

4.2. dokumenta nosaukums.

Piezīmes.

1. Paskaidrojuma rakstā ietver ziņas tādā apjomā, kādas nepieciešamas atbilstoši plānotajai būvniecības iecerei un būvniecības veidam.

2. Katru paskaidrojuma raksta daļu aizpilda atsevišķi – izstrādājot būvniecības ieceres dokumentāciju un pabeidzot būvdarbus.

3. Paskaidrojuma raksta I daļas 1.5. apakšpunktā minētās ziņas norāda, ja inženierbūves būvniecība paredzēta meža zemē, kura par tādu norādīta Nekustamā īpašuma valsts kadastra informācijas sistēmā.

4. Paskaidrojuma raksta I daļas 1.6. apakšpunktā minētās ziņas norāda, ja būvniecība paredzēta īpaši aizsargājamā dabas teritorijā.

5. Paskaidrojuma raksta I daļas 2.3. apakšpunktā minēto kadastra apzīmējumu norāda esošai inženierbūvei, izņemot, ja tāds nav piešķirts vai objekts neatbilst būvju klasifikācijai.

6. Paskaidrojuma raksta I daļas 2.6. apakšpunktā norādīto inženierbūves paredzēto lietošanas veidu norāda, ja inženierbūvei tāds ir nosakāms.

7. Ja inženierbūve ir nojaukta, paskaidrojuma raksta I daļas 2.6., 2.7.1., 2.7.2. un 2.7.3. apakšpunktā minētās ziņas par inženierbūvi nenorāda.

8. Paskaidrojuma raksta I daļas 2.7.6., 2.7.7. un 2.7.8. apakšpunktā minētas ziņas nenorāda, ja būvdarbu laikā netiks radīti būvniecības atkritumi.

9. Paskaidrojuma raksta I daļas 3. punktā norāda, vai būvniecības iecere tiks realizēta par privātiem līdzekļiem, publisko tiesību juridiskās personas līdzekļiem, Eiropas Savienības politiku instrumentu līdzekļiem vai citiem ārvalstu finanšu palīdzības līdzekļiem.

10. Paskaidrojuma raksta I daļas 5. un 6. punktā minētās ziņas nenorāda, ja būvniecības ierosinātājs pats izstrādā būvniecības ieceres dokumentāciju.

11. Ja vienlaikus ar inženierbūves būvniecību vai nojaukšanu īsteno citas pirmās grupas būves būvniecību vai nojaukšanu, paskaidrojuma rakstu papildina ar informāciju par attiecīgo citu būvējamo vai nojaucamo būvi un dokumentiem atbilstoši citiem speciālajiem būvnoteikumiem.”.

33. Svītrot 3., 4., 5., 6., 7. un 8. pielikumu.

34. Izteikt 9., 10., 11. un 12. pielikumu šādā redakcijā:

“9. pielikums

Ministru kabineta

2014. gada 2. septembra

noteikumiem Nr.530

**Nozīmīgo konstrukciju pieņemšanas akts**

Nozīmīgo konstrukciju pieņemšanas aktā norāda šādas ziņas:

1. Objekta nosaukums un adrese.

2. Konstrukcijas nosaukums.

3. Būvniecības ierosinātājs:

3.1. fiziskās personas vārds, uzvārds vai juridiskās personas nosaukums;

3.2. fiziskās personas personas kods vai juridiskās personas reģistrācijas numurs;

3.3. fiziskās personas dzīvesvieta vai juridiskās personas juridiskā adrese;

3.4. kontaktinformācija – tālruņa numurs, elektroniskā pasta adrese.

4. Pieņemšanai uzrādīto nozīmīgo konstrukciju uzskaitījums un īss raksturojums.

5. Būvniecības ieceres dokumentācija, uz kuras pamata veikti nozīmīgo konstrukciju darbi (piemēram, rasējuma numurs).

6. Lietotās konstrukcijas un būvizstrādājumi (sertifikāti vai citi kvalitāti apliecinoši dokumenti).

7. Nozīmīgo konstrukciju darba gaitā pieļautās atkāpes no būvniecības ieceres dokumentācijas:

7.1. institūcija vai persona, kas saskaņojusi atkāpes;

7.2. rasējuma numurs;

7.3. saskaņošanas datums.

8. Nozīmīgo konstrukciju pieņēmēju rekvizīti (vārds, uzvārds, amats un sertifikāta numurs).

10. pielikums

Ministru kabineta

2014. gada 2. septembra

noteikumiem Nr.530

**Segto darbu pieņemšanas akts**

Segto darbu pieņemšanas aktā norāda šādas ziņas:

1. Objekta nosaukums un adrese.

2. Darba nosaukums.

3. Būvniecības ierosinātājs:

3.1. fiziskās personas vārds, uzvārds vai juridiskās personas nosaukums;

3.2. fiziskās personas personas kods vai juridiskās personas reģistrācijas numurs;

3.3. fiziskās personas dzīvesvieta vai juridiskās personas juridiskā adrese;

3.4. kontaktinformācija – tālruņa numurs, elektroniskā pasta adrese.

4. Pieņemšanai uzrādīto darbu uzskaitījums un īss raksturojums.

5. Būvniecības ieceres dokumentācija, uz kuras pamata veikti segtie darbi (piemēram, rasējuma numurs).

6. Segtajos darbos lietotās konstrukcijas un būvizstrādājumi (sertifikāti vai citi kvalitāti apliecinoši dokumenti).

7. Segto darbu gaitā pieļautās atkāpes no būvniecības ieceres dokumentācijas:

7.1. institūcija vai persona, kas saskaņojusi atkāpes;

7.2. rasējuma numurs;

7.3. saskaņošanas datums.

8. Segto darbu pieņēmēju rekvizīti (vārds, uzvārds, amats un sertifikāta numurs).

11. pielikums

Ministru kabineta

2014. gada 2. septembra

noteikumiem Nr.530

**Ugunsdrošībai nozīmīgas inženiertehniskās sistēmas pieņemšanas akts**

Ugunsdrošībai nozīmīgas inženiertehniskās sistēmas pieņemšanas aktā norāda šādas ziņas:

1. Objekta nosaukums un adrese.

2. Inženiertehniskās sistēmas nosaukums.

3. Būvniecības ierosinātājs:

3.1. fiziskās personas vārds, uzvārds vai juridiskās personas nosaukums;

3.2. fiziskās personas personas kods vai juridiskās personas reģistrācijas numurs;

3.3. fiziskās personas dzīvesvieta vai juridiskās personas juridiskā adrese;

3.4. kontaktinformācija – tālruņa numurs, elektroniskā pasta adrese.

4. Ugunsdrošībai nozīmīgas inženiertehniskās sistēmas, kurai veic darbu kvalitātes un darbspējas pārbaudi, ierīkotājs:

4.1. fiziskās personas vārds, uzvārds vai juridiskās personas nosaukums;

4.2. fiziskās personas sertifikāta numurs vai juridiskās personas reģistrācijas numurs;

4.3. fiziskās personas dzīvesvieta vai juridiskās personas juridiskā adrese.

5. Pieņemšanai uzrādītā ugunsdrošībai nozīmīga inženiertehniskā sistēma (kopumā vai sistēmas montāžas kārta).

6. Būvniecības ieceres dokumentācijas, saskaņā ar kuru ierīkota ugunsdrošībai nozīmīga inženiertehniskā sistēma, attiecīgās sadaļas izstrādāšanas datums, nosaukums, numurs, rasējuma numurs.

7. Ugunsdrošībai nozīmīgas inženiertehniskās sistēmas ierīkošanai izmantotās pamata iekārtas, ierīces un būvizstrādājumi:

7.1. nosaukums;

7.2. tips/marka;

7.3. mērvienība;

7.4. skaits;

7.5. piezīmes.

8. Ziņas par darba gaitā pieļautajām atkāpēm no būvniecības ieceres dokumentācijas:

8.1. institūcija vai persona, kas saskaņojusi atkāpes;

8.2. rasējuma numurs;

8.3. saskaņošanas datums;

8.4. veiktie kompensējošie pasākumi.

9. Pievienojamie dokumenti, ja tādi ir nepieciešami:

9.1. dokumenta veids;

9.2. dokumenta nosaukums.

10. Ugunsdrošībai nozīmīgas inženiertehniskās sistēmas pieņēmēju rekvizīti (vārds, uzvārds, amats un sertifikāta numurs).

12. pielikums

Ministru kabineta

2014. gada 2. septembra

noteikumiem Nr.530

**Apliecinājums par inženierbūves gatavību ekspluatācijai vai inženierbūves nojaukšanu**

Apliecinājumā norāda šādas ziņas:

1. Vispārīgās ziņas:

1.1. Būvniecības ierosinātājs:

1.1.1. fiziskās personas vārds, uzvārds vai juridiskās personas nosaukums;

1.1.2. fiziskās personas personas kods vai juridiskās personas reģistrācijas numurs;

1.1.3. fiziskās personas dzīvesvieta vai juridiskās personas juridiskā adrese;

1.1.4. kontaktinformācija – tālruņa numurs, elektroniskā pasta adrese;

1.2. Būvniecības lietas numurs;

1.3. Būvniecības ieceres nosaukums.

2. Ziņas par objektu:

2.1. Inženierbūves nosaukums un adrese vai, ja tādas nav, atrašanās vieta;

2.2. Inženierbūves kadastra apzīmējums;

2.3. Inženierbūves grupa (atbilstoši vispārīgajiem būvnoteikumiem);

2.4. Inženierbūves pašreizējais lietošanas veids (atbilstoši būvju klasifikācijai);

2.5. Inženierbūves paredzētais lietošanas veids (atbilstoši būvju klasifikācijai).

3. Ziņas par būvniecību:

3.1. Būvdarbu sākšanas un pabeigšanas datums;

3.2. Būvprojekta izstrādātājs:

3.2.1. juridiskās personas nosaukums, būvspeciālista (-u) vārds, uzvārds vai būvkomersanta nosaukums;

3.2.2. juridiskās personas reģistrācijas numurs, būvspeciālista (-u) sertifikāta numurs vai būvkomersanta reģistrācijas numurs un būvkomersanta reģistra numurs būvkomersantu reģistrā;

3.2.3. juridiskās personas vai būvkomersanta juridiskā adrese un tālruņa numurs;

3.3. Ir vai nav veiktas izmaiņas un atkāpes no saskaņotā būvprojekta, kas saskaņotas noteiktajā kārtībā un atzīmētas tehniskajā dokumentācijā;

3.4. Būvniecības dalībnieki, kuri piedalījušies būvprojekta īstenošanā:

3.4.1. būvdarbu veicējs (būvkomersanta nosaukums, reģistrācijas numurs, būvkomersanta reģistra numurs, juridiskā adrese, tālruņa numurs);

3.4.2. atbildīgais būvdarbu vadītājs (fiziskās personas vārds, uzvārds, sertifikāta numurs);

3.4.3. būvuzraugs (fiziskās personas vārds, uzvārds, sertifikāta numurs);

3.4.4. autoruzraugs (fiziskās personas vārds, uzvārds, sertifikāta numurs);

3.5. Būvdarbu laikā radīto būvniecības atkritumu apsaimniekotāja nosaukums;

3.6. Būvdarbu laikā radīto būvniecības atkritumu apjoms (tonnas).

4. Būvdarbu garantijas termiņš.

5. Būvniecības kopējās izmaksas (*euro*), tai skaitā publisko tiesību juridiskās personas, Eiropas Savienības politiku instrumentu vai citas ārvalstu finanšu palīdzības līdzekļi.

6. Ziņas par atliktajiem būvdarbiem:

6.1. darba nosaukums;

6.2. mērvienība un daudzums;

6.3. pabeigšanas termiņš.

Piezīmes.

1. Apliecinājumā par inženierbūves gatavību ekspluatācijai vai inženierbūves nojaukšanu ietver ziņas tādā apjomā, kādas nepieciešamas atbilstoši īstenotajai būvniecības iecerei un būvniecības veidam.

2. Ja ekspluatācijā paredzēts nodot vienlaikus vairākas inženierbūves, apliecinājuma 2. punktā minētās ziņas par objektu norāda katrai inženierbūvei atsevišķi.

3. Apliecinājuma 2.2. apakšpunktā minēto inženierbūves kadastra apzīmējumu nenorāda, ja saskaņā ar normatīvajiem aktiem kadastra apzīmējums nav piešķirts vai objekts neatbilst būvju klasifikācijai.

4. Apliecinājuma 2.5. apakšpunktā norādīto inženierbūves paredzēto lietošanas veidu norāda, ja inženierbūvei tāds ir nosakāms.

5. Apliecinājuma 3.4.3. un 3.4.4. apakšpunktā minētās ziņas norāda, ja tika veikta būvuzraudzība vai autoruzraudzība.

6. Ja vienlaikus ar inženierbūves būvniecību īstenota arī citas būves būvniecība, apliecinājumā ietver ziņas par attiecīgo būvi atbilstoši speciālos būvnoteikumos noteiktajai kārtībai.”.

35. Svītrot 13. un 14. pielikumu.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis